Document ID: 32005R1856

32005R1856
L 297/7
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1856/2005 НА КОМИСИЯТА
от 14 ноември 2005 година
за изменение на Регламент (ЕО) № 1291/2000 за определяне на общи подробни правила за прилагане на режима на лицензии за внос и износ и сертификати за предварително фиксиране за селскостопански продукти по отношение на продуктите, за които се изисква представяне на лицензия или сертификат
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2358/71 на Съвета от 26 октомври 1971 г. относно общата организация на пазара на семена (1), и по-специално член 4, параграф 2 от него,
като взе предвид Регламент (ЕО) № 865/2004 на Съвета от 29 април 2004 г. относно общата организация на пазара на маслиново масло и трапезни маслини и за изменение на Регламент (ЕИО) № 827/68 (2), и по-специално член 10, параграф 4 от него,
като има предвид, че:
(1)
Член 5, параграф 1, четвърто тире от Регламент (ЕО) № 1291/2000 на Комисията (3) определя, че за целите на извършването на операции, касаещи количества, които не надхвърлят определените в приложение III към този регламент, не се изисква лицензия и такава може да не бъде представяна.
(2)
В сектора на семена Регламент (ЕО) № 2081/2004 на Комисията от 6 декември 2004 г. относно определяне на правила за предаването на информацията, необходима за прилагане на Регламент (ЕИО) № 2358/71 на Съвета относно общата организация на пазара на семена (4) отмени Регламент (ЕО) № 1117/79 на Комисията от 6 юни 1979 г. за определяне на продуктите в сектора на семената, които да бъдат обект в системата за лицензии за внос (5); в резултат на това хибридната царевица и соргото за посев не попадат повече в системата на лицензиите за внос.
(3)
В сектора на маслиновото масло и трапезните маслини член 10, параграф 3 от Регламент (ЕО) № 865/2004 предвижда вземането на решение за износ от Общността на някой от продуктите, изброени в член 1, буква а) от въпросния регламент да става след представяне на лицензия за износ, ако такава е необходима за целите на проследяването на развитието на пазара. Освен в този конкретен случай при износа на тези продукти не се изисква лицензия.
(4)
Приложение III към Регламент (ЕО) № 1291/2000 следва да бъде съответно изменено.
(5)
Мерките, предвидени в настоящия регламент, са в съответствие със становищата на Управителния комитет по семената и на Управителния комитет по маслиновото масло и трапезните маслини,
ПРИЕ НАСТОЯЩИЯ РЕГЛАМЕНТ:
Член 1
Приложение III към Регламент (ЕО) № 1291/2000 се изменя, както следва:
1.
В част Б - Масла и мазнини - се заличава разделът, озаглавен „Лицензия за износ с или без предварително определяне на размера на възстановяването (Регламент (ЕО) № 2543/95 на Комисията)“;
2.
Част Й - Семена - се заличава.
Член 2
Настоящият регламент влиза в сила на третия ден след публикуването му в Официален вестник на Европейския съюз.
Той се прилага от 1 ноември 2005 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 14 ноември 2005 година.

Labels: 3
6